MOSE

El Mòduło sperimentałe ełetromecànego (acrònemo MOSE) el xe on sistema de dighe mòbiłi fato da cuatro bariere meteste inte łe tre boche de porto de ła Laguna de Venèsia.Łe cusita ciamae "boche de porto" de ła Laguna de Venèsia i xe i varchi naturałi che i liga ła laguna co el mar verto, traerso i cuałi se nàvega e ghe xe el frefluso de łe maree, poxisionae inte łe xone de Lido, Malamoco e Cioxa. Le bariere łe xe fate in totałe da 78 banpandore intrà łore indipendenti insernierae inte el fondo so on lato e meteste in moto da ła variasion de ła pròpia gałixabiłità, traerso ła imision e emision de acua e ària.

Partio el 14 de majo del 2003 el projeto el xe finałixà a diféndar ła sità de Venesia e de ła so laguna da l'acua alta. El MOSE el fa parte de on projeto pì granda che el prevede el raforso dei łe rive, el inalsamento de ste ùlteme, de łe pavimentasion e pì in xenerałe de ła recuałifegasion de ła laguna. El MOSE el xe sta projetà par diféndar ła laguna de Venèsia da łe maree alte finmente a 3m e durante ła faxe sperimentałe ła so operatività ła xe prevedesta solché par łe maree majori de 130 cm, łiveło che el garia da vegner sbasà a 110 cm in sèvito al finir de ła òpara.El liveło de ativasion el xe mixurà respeto al mareògrafo de riferimento metesto a Venèsia davanti a  Ponta de ła Sałute. I laori i xe fidai al Consòrsio Venèsia Nova che el òpara par conto del Ministero delle infrastrutture e dei trasporti - Maxistrà a łe Acue de Venèsia.El Maxistrà a łe Acue el xe el erede de on stòrego ufiso de ła Serenisima istituio inte el 1501. Uncó el xe on òrgano locałe del Ministero de łe Infrastruture e dei Trasporti italian, che el ga responsabiłità direta e primària inte el tema de mantegnimento, seguresa e tegnimento idràułego de on grando teritòrio che el ciapa, in particołar, ła laguna de Venèsia.

El 4 de zugno del 2014, inte el caxo de na inchiesta anticorusion da parte de ła maxistratura italiana, se ga scaernà 35 aresti e 100 indagai intrà pułìteghi de rexalto e funsionari pùbleghi, par reati contestai cofà ła creasion de fondi neri, tanxenti e false faturasion. Dopo de łe stòrie xudisiàrie che ghe xe stà intrà el 2013 e el 2014, che i ga vedesto coinvolxesto tochi dei òrgani dirixensiałi del Consorsio Venesia Nova e de łe so inprexe, el Stato el xe intervegnesto co el fin de segurar el ndar vanti dei laori e ła concluxion de ła òpara: a disebbre 2014 l'ANAC el ghea proponesto ła xestion straordinària del consòrsio, in sèvito, de fati, ghe xe stà nomenà trè aministradori straordinari.

El MOSE el xe stà testà par ła prima volta in condision marine de efetiva operadività el 3 de otobre del 2020, dando rexultai poxitivi.twitter.com/comunevenezia/status/1312333006426771456http://www.isprambiente.gov.it/it/news/analisi-ex-post-dell2019evento-mareale-a-venezia-del-3-ottobre-2020-e-aggiornamento-previsioni-per-le-prossime-24-ore La consegna de ła òpara finia, testada e cołaudada, ła xe prevedesta par el 31 de disenbre del 2021.
Someje

 Notasion 

Altri projeti

 Linganbi foresti 

Categoria:Venesia